Diari Oficial de la Generalitat Valenciana


Sumari del DOGV 5443, del 05-02-2007 (2007/498)

Notificació a Nevadalter SL i Manuel Garcia Moreno de la sentència dictada en les actuacions del juí verbal número 91/2003.
---------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2007/498


Data del document
:   11-12-2006

Organisme emissor
:   Jutjat de Primera Instància Número 1 de Vila-real

Tipus de document
:   Edicte

Descriptors 

:   * sistema judicial

Procediment: assumpte civil 000091/2003.  
Juí: juí verbal 000091/2003.  
Part demandant: Medex Desing, SL.   
Part demandada: Manuel García Moreno i Nevadalter, SL.  
En el juí referenciat, s'ha dictat la resolució que té el text literal següent:  
«Sentència  
Jutge que la dicta: Juan Manuel Simó Bernat.  
Lloc: Vila-real.  
Data: 17 de novembre de 2006.  
Part demandant: Medex Desing, SL.   
Advocat: Sergio Capella.  
Procuradora: Peña Chordá, Elia.  
Part demandada: Manuel García Moreno i Nevadalter, SL.  
Objecte del juí  
Antecedents de fet  
Primer  
El procurador de la part actora va presentar demanda de juí ordinari contra Manuel García Moreno i Nevadalter, SL, en la qual després d'al·legar els fets i els fonaments de dret que va estimar d'aplicació, va sol·licitar que es dictara sentència per la qual es condemnara a la part demandada que pagara a l'actora la quantitat de 1.722,60 euros, més els interessos legals de les quantitats reclamades, així com al pagament de les costes del procediment.  
Segon  
Admesa a tràmit la demanda, es va acordar citar als demandats per a la celebració de juí, i, després de diverses incidències en la citació, se'ls va citar per a la celebració de juí verbal el dia 17 de novembre de 2006, on la part actora, després de dur endavant els mitjans audiovisuals d'enregistrament, va proposar la prova documental i interrogatori de part, sent-ne tota esta admesa, sense que compareguera la part demandada, i quedaren, després d'això, les actuacions concloses per a sentència.  
Tercer  
En la tramitació d'este procediment s'han observat substancialment les prescripcions legals.  
Fonaments de dret  
Primer  
D'acord amb el que disposa l'article 1.254 del Codi Civil, el contracte existix des que una o diverses persones consentixen a obligar-se respecte d'altra o altres a donar cap cosa o prestar cap servici, i l'article 1256 establix que la validesa i compliment dels contractes no pot deixar-se a l'arbitri d'una de les parts contractants, i precisa així mateix l'article 1.156 d'este cos legal que les obligacions s'extingixen pel pagament o compliment i segons l'article 1.157, no s'entendrà pagat un deute sinó quan completament s'haguera lliurat la cosa o feta la prestació en què l'obligació consistia.  
De la prova practicada en estes actuacions, a la vista dels documents acompanyats a la demanda, ha quedat acreditada l'existència i veracitat de la relació contractual que hi va haver entre ambdues parts en virtut de la qual l'actora Medex Desing, SL, empresa dedicada al tractament de pintura i metall va realitzar diversos treballs per a la mercantil Ferrocer Servicios Técnicos, SLL, que foren puntualment pagats fins a setembre de 2002, i fou a principis d'octubre d'este any, quan el demandat Manuel García Moreno, es va personar a les instal·lacions de l'actora per a afirmar que s'havia fet càrrec de l'empresa Ferrocer a través de l'empresa Nevalter, SL, i va assumir tant l'actiu, com el passiu, i va ocupar les instal·lacions i maquinària, que d'ara endavant, es facturaria a esta última empresa, i va quedar plasmat per escrit, tal i com consta en el document número u acompanyat junt amb la demanda, on consta que Manuel García Moreno, fiança solidàriament les obligacions de pagament assumides per Ferrocer i Nevadalter, i queda pendent el pagament d'una factura de data 14 de desembre de 2002 que ascendix a la quantitat de 1.722,60 euros, tal i com consta acreditat en el document número dos acompanyat juntament amb la demanda; que la quantia endeutada per Manuel García Moreno i Nevadalter, SL, ascendix a 1.722,60 euros, segons la mencionada factura acompanyada com a document número dos junt amb la demanda, ja que la factura que obra en les actuacions aportada com a document número dos que segons constant jurisprudència del Tribunal Suprem, atribuïx a les factures i albarans, fan prova en tot allò que conste amb claredat, però perjudica a qui les ha escrites (l'actora) en la part que li siga desfavorable, en aplicació del que disposa l'article 1.228 CC i doctrina del TS de les sentències 12 de març, 16 de maig i 26 de juny 15,84 i 18 de febrer de 1988, junt amb el criteri racional, el principi que la factura i els albarans contenen una presumpció de veritat comercial i que, junt amb altres proves, encara que siguen indiciàries o indicatives, tenen eficàcia probatòria, la qual cosa sens dubte la té en esta causa, doncs, el demandat ni tan sols va contestar a la demanda, ni va comparéixer a l'acte de l'audiència prèvia per a desvirtuar el contrari, i haurà de desplegar tots els seus efectes l'article 304 de la LEC, i declarar confessos els demandats pels fets al·legats per l'actor en l'escrit de demanda.  
Havent-ne informat que ha sigut interpretat pel nostre Tribunal Suprem l'article 217 de la Llei d'Enjudiciament Civil en el sentit que a l'actor l'incumbix la prova dels fets que són constitutius de la demanda així com dels precisos i necessaris perquè nasca l'acció exercitada, la part demandada haurà d'acreditar els fets impeditius o extintius, per la qual cosa com el demandat no ha provat el pagament de la quantitat endeutada, s'imposa l'acolliment íntegre de la demanda en estimar acreditats els fets bàsics en els quals esta es fonamenta i sense que pel demandat s'haja provat cap fet extintiu o impeditiu que el deslligue del seu pagament.  
Segon  
De conformitat amb l'article 1.108 del Codi Civil en relació amb el 1.100, si l'obligació consistix en el pagament d'una quantitat de diners i el deutor incorre en mora, la indemnització dels danys i perjudicis, no havent pacte en contrari, consistirà en el pagament dels interessos convinguts i a falta de conveni, en l'interés legal, interessos que s'entendran produïts des de la data de la interposició de la demanda.  
Tercer  
De conformitat amb el que disposa el paràgraf primer de l'article 394 de la Llei d'Enjudiciament Civil, en estimar-se íntegrament la demanda plantejada s'han d'imposar les costes a la part demandada.  
Vistos els preceptes esmentats i altres de general i pertinent aplicació.  
Decisió  
Que amb l'estimació íntegra de la demanda interposada per la representació de Medex Desing, SL, contra Manuel García Moreno y Nevadalter, SL, condemne solidàriament a Manuel García Moreno i Nevadalter, SL a pagar a Medex Desing, SL la quantitat de 1.722,60 euros, més els interessos legals d'esta quantitat des de la data d'interposició de la demanda fins al pagament complet, i tot això amb expressa imposició al demandat de les costes processals.  
Notifiqueu esta resolució a les parts, i comuniqueu-los que esta no és ferma, i que contra ella es pot interposar recurs d'apel·lació en el termini de cinc dies davant l'Audiència Provincial de Castelló.  
Esta és la meua sentència, de la qual es durà testimoniatge a les actuacions corresponents, i l'original quedarà en el llibre de sentències, que pronuncie, mane i firme.  
En atenció al desconeixement de l'actual domicili o residència de la part demandada, per provisió d'11 de desembre de 2006 el jutge, ha acordat la publicació d'este edicte per a dur a efecte la diligència de notificació de sentència a Nevadalter, SL i Manuel García Moreno.  
Vila-real, 11 de desembre de 2006.- La secretària judicial: Carmen García Poveda.